**Obec Povina**

**Podľa ustanovenia §3 a §4 zákona č. 596/2003 Z.z.o štátnej správe v školstve a školskej samospráve a o zmene a doplnení niektorých zákonov v znení neskorších predpisov**

**a §5 zákona č. 552/2003 Z.z. o výkone práce vo verejnom záujme v znení neskorších predpisov**

**v y h l a s u j e**

**VÝBEROVÉ KONANIE**

**na obsadenie funkcie riaditeľa Základnej školy s materskou školou v Povine**

**Požadované kvalifikačné predpoklady podľa zákona č. 138/2019 Z.z. o  pedagogických zamestnancoch a odborných zamestnancoch a o zmene a doplnení niektorých zákonov.**

* Kvalifikačné predpoklady a osobitné kvalifikačné požiadavky podľa zákona č. 138/2019 Z.z., ktorý ustanovuje kvalifikačné predpoklady a osobitné požiadavky pre jednotlivé kategórie pedagogických zamestnancov a odborných zamestnancov pre daný druh a typ školy.
* najmenej päť rokov pedagogickej praxe v zmysle § 3 ods. 5 zákona č. 596/2003 Z.z.
* absolvovanie prvej atestácie alebo jej náhradnej formy (Zákon č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov).

**Iné kritéria a požiadavky :**

* znalosť príslušnej legislatívy,
* komunikatívnosť,
* riadiace a organizačné schopnosti,
* osobnostné a morálne predpoklady, bezúhonnosť,
* zdravotná spôsobilosť na prácu,
* spôsobilosť používať slovenský jazyk v úradnom styku,
* práca s počítačom,
* spôsobilosť na právne úkony v plnom rozsahu.

**Zoznam dokladov , ktoré účastník predkladá do výberového konania:**

* prihláška do výberového konania,
* štrukturovaný profesijný životopis,
* overené kópie dokladov o vzdelaní,
* doklad o bezúhonnosti – výpis z registra trestov nie starší ako 3 mesiace,
* doklad o odbornej a pedagogickej praxi,
* písomný návrh koncepcie riadenia a rozvoja základnej školy,
* súhlas uchádzača na použitie osobných údajov pre potreby výberového konania podľa zákona č.18/ 2018 Z.z. o ochrane osobných údajov v znení neskorších prepisov,
* doklad o vykonaní 1. atestácie, alebo jej náhradnej formy,
* platové podmienky sú určené podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v platnom znení. Základný tarifný plat bude stanovený podľa dosiahnutého stupňa vzdelania a odpracovaných rokov.

**Dátum a miesto podania žiadosti o účasť na výberovom konaní:**

* Prihlášku a potrebné doklady do výberového konania doručte :

do **09.06.2022 do 14:00 hod**.

na adresu zriaďovateľa: **Obec Povina, Obecný úrad 155, 023 33 Povina** v zalepenej obálke,

označenej heslom „**VK – riaditeľ ZŠ s MŠ – NEOTVÁRAŤ“** a s uvedením odosielateľa.

* Termín a miesto výberového konania budú prihláseným uchádzačom , ktorí spĺňajú požadované predpoklady, oznámené písomne.
* Ďalšie informácie: Obec Povina , tel. 041/4211421
* Dátum a miesto uskutočnenia výberového konania bude uchádzačom, ktorí splnia podmienky, oznámené najmenej 5 dní pred jeho uskutočnením. Predpokladaný nástup do zamestnania je 1.9.2022.

V Povine , 18.05.2022

PhDr. Alena Dudeková

starostka obce